Un bărbat a fost filmat în timp ce fura o bancă în Vinerea Mare, din fața unei clinici veterinare din Mănăștur.
Reprezentanții Cabinetului Veterinar Calvaria din Cluj-Napoca au făcut public filmul video cu hoțul din Vinerea Mare.
”Rugăm domnul care a avut nevoie de banca noastră de Paște, după sărbători și după ce își face treaba cu ea, să o înapoieze că și noi avem nevoie de ea. Mulțumim!”, spun cei de la cabinetul veterinar.
Furtul s-a produs pe Calea Florești. Pe imagini se vede cum bărbatul a mutat o altă bancă în locul celei furate, sperând că nu se va observa gestul lui.